Десислав Начков
Дочакана

chitanka.info

Тъй както малката звездица в мрака,

възвръща позабравена мечта

и всяка нощ на небосвода чака

да стопли тя поне една душа.

Тъй както малкото кокиче в двора,

разсейва плахо зимната тъга,

натрупаната в сънища умора

и трепетно вещае пролетта.

Това си ти — надежда и утеха,

сред тъмна нощ очаквана заря,

цветец след дълги зими неповехнал,

едничка моя мила дъщеря.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.